CELEX: 62011TN0380
Language: da
Date: 2011-07-15 00:00:00
Title: Sag T-380/11: Sag anlagt den 15. juli 2011 — Palirria Souliotis mod Kommissionen

24.9.2011   
            
            
               DA
            
            
               Den Europæiske Unions Tidende
            
            
               C 282/29
            
         Sag anlagt den 15. juli 2011 — Palirria Souliotis mod Kommissionen
   (Sag T-380/11)
   2011/C 282/60
   Processprog: engelsk
   
      Parter
   
   
      Sagsøger: Anonymi Viotechniki kai Emporiki Etairia Kataskevis Konservon — Palirria Souliotis AE (Psacha, Grækenland) (ved advokat S. Pappas)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) nr. 447/2011 af 6. maj 2011 om tarifering af varer i den kombinerede nomenklatur (EUT L 122, s. 63) annulleres, og
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Med første anbringende gøres gældende, at Kommissionen har tilsidesat et væsentligt formkrav, idet den har undladt på behørig vis at rådføre sig med Nomenklaturudvalget. Endvidere har Kommissionen undladt at tage stilling til den af sagsøgeren indgivne udtalelse.
            
         
               2)
            
            
               Med andet anbringende gøres gældende, at Kommissionen har overskredet grænserne for den kompetence, der er tillagt den ved artikel 9 i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256, s. 1).
            
         
               3)
            
            
               Med tredje anbringende gøres gældende, at Kommissionen har begået en retlig fejl ved at tarifere fyldte vinblade på dåse i den KN-kode, der er anført i bilaget til den anfægtede forordning.